# Mig og mit studie

**Hvorfor multimediedesigner?**

Jeg brugte meget tid på at tænke over om multimediedesigner var den rigtige uddannelse for mig, så jeg undersøgte meget på nettet, hvad man lavede på uddannelsen og hvilke jobmuligheder der var.

Jeg brænder rigtig meget for at designe og udvikle ting på computeren. Der er mange muligheder med denne uddannelse så man behøver aldrig at lave det samme, hvilket jeg godt kan lide. Jeg kan også rigtig godt lide at være kreativ og tænker at jeg kan bruge det på denne uddannelse. Jeg har altid været meget interesseret i Photoshop men jeg har aldrig prøvet at bruge det før. Til gengæld har jeg før lavet ting i Pixlr Editor, og det synes jeg var sjovt og spænende.

**Hvilke dele af uddannelsen tiltaler dig mest?**

Jeg glæder mig til når vi skal vælge valgfag på 3. semester, fordi der har jeg mulighed for at sætte mig ind i en af de emner som tillader mig mest.

Jeg glæder mig bare generelt til at komme til at gå i dybden med tingene og at vi får nogle redskaber at arbejde med, så vi kan udvikle os.

Jeg ser også frem til at lære at redigerer film og at få en masse viden og sociale medier og hvordan man bruger de forskellige medier bedst.

**Hvilke udfordringer eller forhindringer for studier og læring kan du forudse?**

En udfordring kan være at jeg er ordblind, dog ser jeg det ikke som en forhindring i min uddannelse. Det ville selvfølgelige blive hårdt at læse så meget, men det er jo ikke noget, som jeg ikke har gjort før fra da jeg fik på handelsskolen og i folkeskolen.

Noget andet jeg ser som en udfordring er eksamener, jeg synes det er lidt grænseoverskridende at stå over for en man ikke kender, og så skulle forklare om sit projekt, selvom jeg har været til eksamener i folkeskolen, efterskolen og på handelsskolen synes jeg aldrig rigtig det er noget man glæder sig til.

**Hvor starter din karriere?**

Når jeg er færdig med uddannelsen vil jeg gerne finde et arbejde om det er i Skive eller længere væk ved jeg ikke. Hvis der er noget som jeg er rigtig interesseret i efter uddannelsen kunne jeg måske også godt finde på at læse videre. Lige pt. Tror jeg at jeg er mest interesseret i at designe reklamer, logoer osv. Men eftersom multimediedesigner er rigtig bred så ved man jo aldrig hvad man kommer til at arbejde med, da mulighederne er mange.

Det jeg tror jeg er mindre interesseret i er programmering i HTML, da jeg har prøvet det før og man skal have ret meget styr på de forskellige koder.

Jeg tror selv jeg vil bruge rigtig meget tid på at designe ting og hele tiden prøve på at blive bedre.